CELEX: 62012TN0327
Language: sk
Date: 2012-07-16 00:00:00
Title: Vec T-327/12: Žaloba podaná 16. júla 2012 — Simca Europe/ÚHVT — PSA Peugeot Citroën (Simca)

22.9.2012   
            
            
               SK
            
            
               Úradný vestník Európskej únie
            
            
               C 287/33
            
         Žaloba podaná 16. júla 2012 — Simca Europe/ÚHVT — PSA Peugeot Citroën (Simca)
   (Vec T-327/12)
   2012/C 287/62
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Simca Europe Ltd (Birmingham, Spojené kráľovstvo) (v zastúpení: N. Haberkamm, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: PSA Peugeot Citroën (Paríž, Francúzsko)
   
      Návrhy
   
   Žalobkyňa navrhuje
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 12. apríla 2012 vo veci R 645/2011-1,
            
         
               —
            
            
               zaviazať Úrad pre harmonizáciu vnútorného trhu (ochranné známky a vzory) na náhradu trov konania vrátane trov zástupcu žalobkyne.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „Simca“ pre tovary triedy 12 — ochranná známka Spoločenstva č. 6 489 371.
   
      Majiteľ ochrannej známky: žalobkyňa.
   
      Účastník, ktorý sa domáha vyhlásenia neplatnosti: PSA Peugeot Citroën GIE.
   
      Odôvodnenie návrhu na vyhlásenie neplatnosti: v čase prihlášky konala žalobkyňa v zlej viere.
   
      Rozhodnutie výmazového oddelenia: zamietnutie návrhu na vyhlásenie neplatnosti.
   
      Rozhodnutie odvolacieho senátu: vyhovenie odvolaniu a vyhlásenie ochrannej známky za neplatnú.
   
      Dôvody žaloby: porušenie článku 52 nariadenia (ES) č. 207/2009.